CELEX: 32001L0063
Language: bg
Date: 2001-08-17 00:00:00
Title: Директива 2001/63/ЕO на Комисията от 17 август 2001 година за привеждане в съответствие с техническия прогрес на Директива 97/68/ЕО на Европейския парламент и на Съвета за сближаване на законодателствата на държавите-членки относно мерките срещу емисията на газообразни и механични замърсители от двигатели с вътрешно горене, които ще се монтират в подвижна техника, която не е предназначена за движение по пътищата

13/ 31
            
            
               BG
            
            
               Официален вестник на Европейския съюз
            
            
               141
            
         32001L0063
   
               L 227/41
            
            
               ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
            
            
               
            
         
      ДИРЕКТИВА 2001/63/ЕO НА КОМИСИЯТА
   
   от 17 август 2001 година
   за привеждане в съответствие с техническия прогрес на Директива 97/68/ЕО на Европейския парламент и на Съвета за сближаване на законодателствата на държавите-членки относно мерките срещу емисията на газообразни и механични замърсители от двигатели с вътрешно горене, които ще се монтират в подвижна техника, която не е предназначена за движение по пътищата
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Директива 97/68/ЕО на Европейския парламент и на Съвета от 16 декември 1997 г. за сближаване на законодателствата на държавите-членки относно мерките срещу емисията на газообразни и механични замърсители от двигатели с вътрешно горене, които ще се монтират в подвижна техника, която не е предназначена за движение по пътищата (1), и по-специално член 14 от нея,
   като има предвид, че:
   
               (1)
            
            
               Приложното поле на Регламент № 96 на Икономическата комисия за Европа (ИКЕ) за емисиите от двигатели със запалване на горивно-въздушната смес от сгъстяване, които са предназначени за монтаж в селскостопански и горскостопански трактори е разширено и включва и други видове подвижна техника, която не е предназначена за движение по пътищата.
            
         
               (2)
            
            
               Европейската общност е договаряща страна по споменатия Регламент на ИКЕ.
            
         
               (3)
            
            
               Техническите изисквания в споменатия регламент е необходимо да се уеднаквят със съответните изисквания в Директива 97/68/ЕО.
            
         
               (4)
            
            
               Предвидените в настоящата директива мерки са в съответствие със становището на създадения с Директива 92/53/ЕИО на Съвета (2) Комитет за привеждане в съответствие с техническия прогрес.
            
         
               (5)
            
            
               Следва да бъдат внесени съответни изменения в Директива 97/68/ЕО,
            
         ПРИЕ НАСТОЯЩАТА ДИРЕКТИВА:
   Член 1
   Приложения III и IV към Директива 97/68/ЕО се изменят в съответствие с приложението към настоящата директива.
   Член 2
   Настоящата директива не обезсилва одобренията, които са издадени преди посочената в член 3 дата съгласно Директива 97/68/ЕО, нито възпрепятства продължаването на такива одобрения при условията, предвидени в директивата, по силата на която са първоначално издадени.
   Член 3
   Държавите-членки въвеждат в действие необходимите законови, подзаконови и административни разпоредби, за де се съобразят с настоящата директива, преди 30 юни 2002 г. Те незабавно уведомяват Комисията за това.
   Когато държавите-членки приемат тези разпоредби, в тях се съдържа позоваване на настоящата директива или то се извършва при официалното им публикуване. Условията и редът на позоваване се определят от държавите-членки.
   Член 4
   Настоящата директива влиза в сила на двадесетия ден след деня на публикуването ѝ в Официален вестник на Европейските общности.
   
   Член 5
   Адресати на настоящата директива са държавите-членки.
   
      Съставено в Брюксел на 17 август 2001 година.
      
         
            За Комисията
         
         Margot WALLSTRÖM
         
         
            Член на Комисията
         
      
   
   
      (1)  ОВ L 59, 27.2.1998 г., стр. 1.
   
      (2)  ОВ L 225, 10.8.1992 г., стр. 1.
   ПРИЛОЖЕНИЕ
   Изменения в приложения III и IV към Директива 97/68/ЕО
   
               1.
            
            
               Приложение III се изменя, както следва:
               
                           1.
                        
                        
                           в точка 2.2.2 формулата се заменя със следната формула:0,96 < fa < 1,06
                        
                     
                           2.
                        
                        
                           в допълнение 2, точка 1.2.1, трето тире „СО“ се заменя с „СО2“;
                        
                     
                           3.
                        
                        
                           в допълнение 2, точка 1.9.2.2 се заменя със следното:
                           „1.9.2.2.   Проверка чрез водно закаляване
                           Тази проверка се прилага само при измерване на концентрацията на мокри газове. При изчисляване на водното закаляване трябва да се отчита разреждането на калибровъчния газ NO с водна пара, а концентрацията на водна пара в сместа трябва да се доведе до очакваната по време на изпитването. През (Н)CLD се пропуска калибровъчен газ NO с концентрация от 80 до 100 % от пълния обхват на скалата при нормален работен диапазон, като стойността на NO се отчита като D. След това газът NO се изпуска на мехури през вода при стайна температура и се пропуска през (Н)CLD, като стойността на NO се отчита като С. Температурата на водата се определя и отчита като F. Налягането на парното насищане на сместа, което съответства на температурата на водата, при която се появяват мехури (F), се определя и отчита като G. Концентрацията на водна пара (в %) в сместа се изчислява, както следва:
                           
                              
                           и се отчита като Н. Очакваната концентрация на разредения калибровъчен газ NO (във водна пара) се изчислява, както следва:
                           
                              
                           и се отчита като De. За отработени газове от дизелови двигатели се определя максималната очаквана по време на изпитването концентрация на отработена водна пара (в %), като се приема, че атомното съотношение Н/С в горивото е 1,8 до 1 от максималната концентрация на СО2 в отработения газ или от концентрацията на неразредения СО2 в калибровъчния газ (А, съгласно измерването в точка 1.9.2.1), както следва:
                           Hm = 0,9 × A
                           и отчетена като Hm.
                           Водното закаляване се изчислява, както следва:
                           
                              
                           и не трябва да бъде по-голямо от 3 % от пълния обхват на скалата.
                           
                                       De
                                    
                                    
                                       :
                                    
                                    
                                       очаквана концентрация на разреден NO (ppm)
                                    
                                 
                                       C
                                    
                                    
                                       :
                                    
                                    
                                       на разреден NO (ppm)
                                    
                                 
                                       Hm
                                    
                                    
                                       :
                                    
                                    
                                       максимална концентрация на водната пара (%)
                                    
                                 
                                       Н
                                    
                                    
                                       :
                                    
                                    
                                       действителна концентрация на водната пара (%)
                                    
                                 
                              Забележка: Важно е калибровъчният газ NO да съдържа минимална концентрация на NO2 за тази проверка, тъй като абсорбцията на NO2 във вода не е взета предвид в изчисленията за закаляване.“
                        
                     
                           4.
                        
                        
                           В допълнение 3, точка 1.4.4, втората формула за корекция на отделен филтърен фонов поток на механични частици се заличава, а първата формула се изменя, както следва:
                           
                     
         
               2.
            
            
               Приложение IV се изменя, както следва:
               
                           1.
                        
                        
                           таблицата, втора колона, ред 17 (ред „Неутрализационно число (силна киселина)“ се заменя със следното:
                           
                                       „Максимум 0,20 мg КОН/g“
                                    
                                 
                     
                           2.
                        
                        
                           забележка 9, второто изречение се изменя, както следва:
                           „За целите на първоначалното одобрение на двигател без отработени газове, след обработка по искане на заявителя, се допуска 0,05 % номинално масово ниво на сяра (минимум 0,03 % маса), като в такъв случай измереното ниво на механични частици следва да се коригира нагоре до средната номинално определена стойност за съдържание на сяра в горивото (0,15 % маса) съгласно посоченото по-долу уравнение:“